राष्ट्रपति भवन पर कब्जे का दावा, भारत ने अपने नागरिकों से घर में रहने को कहा
Sudan Army clashes with paramilitary forces in Khartoum; सूडान की सेना और बागी पैरामिलिट्री रेपिड सपोर्ट फोर्स के बीच राजधानी खार्तूम में लड़ाई चल रही है।  रॉयटर्स की रिपोर्ट के मुताबिक आर्मी हेडक्वार्टर के पास गोलीबारी चल रही है।
सूडान की सेना और बागी पैरामिलिट्री रेपिड सपोर्ट फोर्स के बीच राजधानी खार्तूम में लड़ाई चल रही है। रॉयटर्स की रिपोर्ट के मुताबिक आर्मी हेडक्वार्टर के पास गोलीबारी हो रही है। बागी पैरामिलिट्री फोर्स ने खार्तूम के एयरपोर्ट और राष्ट्रपति भवन पर कब्जा कर लेने का दावा किया है। रिपोर्ट के मुताबिक सूडान की आर्मी ने कहा है कि RSF ने मिलिट्री के हेडक्वार्टर पर कब्जा करने की कोशिश की, जिसके बाद लड़ाई शुरू हुई।
वहीं, सूडान में लगातार बिगड़ते हालातों के बीच भारत सरकार ने वहां रहने वाले अपने नागरिकों के लिए एडवाइजरी जारी की है। भारत के अलावा अमेरिका और ब्रिटेन ने भी अपने नागरिकों को घरों के अंदर रहने की हिदायत दी है।
आर्मी और RSF के बीच नेतृत्व की लड़ाई
बीबीसी की रिपोर्ट के मुताबिक सूडान की आर्मी और पैरामिलिट्री फोर्स को मिलाकर एक सेना तैयार करने की प्लानिंग हो रही थी। इसके पहले ही वहां दोनों के बीच लड़ाई शुरू हो गई। इसे आर्मी चीफ अब्देल फत्ताह- अल बुरहान और RSF के चीफ मुहम्मद हम्दाम डागलो के बीच की लड़ाई माना जा रहा है।
आर्मी के ब्रिगेडियर जनरल नाबिल अब्दुल्लाह ने बताया है कि RSF के फाइटर्स ने देश भर में आर्मी कैंप पर हमला कर दिया। सेना देश को बचाने की कोशिश कर रही है। दरअसल, सूडान में 2021 में तख्तापलट हुआ था, जिसके बाद से वहां सिविलियन रूल लागू करने की डील को लेकर मिलिट्री और RSF के हेड के बीच तनातनी जारी है। दो साल से देश को एक काउंसिल बना कर चलाया जा रहा है। RSF सिविलियन रूल को 10 साल बाद लागू करना चाहती है जबकि आर्मी का कहना है कि ये 2 साल में ही लागू हो जाना चाहिए।
अमेरिका बोला- लड़ाई अभी बंद हो
अमेरिका ने सूडान में आर्मी और RSF के बीच हो रही लड़ाई को तुरंत बंद करने को कहा है। अमेरिका के राजदूत ने सोशल मीडिया पर लिखा है, मैं मिलिट्री के सभी सीनियर लीडर्स से अपील करता हूं कि वो लड़ाई को तुरंत रोकें। उन्होंने कहा कि खार्तूम में सुबह से गोलीबारी हो रही है, इस बीच उन्होंने अमेरिकी दूतावास में पनाह ली हुई है। वहीं रूस ने भी दोनों पक्षों से सीजफायर की अपील की है।
मैप में सूडान की लोकेशन को देखें...
खबर पढ़ने के बाद इस पोल में अपनी राय जरूर दें...
